2017.gada Noteikumi Nr.

Rīgā (prot. Nr.   .§)

**Interaktīvo azartspēļu un interaktīvo izložu spēlētāju reģistrācijas un identitātes pārbaudes kārtība**

Izdoti saskaņā ar

Azartspēļu un izložu likuma 54.pantu

un 80.panta pirmās daļas 1.punktu

1. Noteikumi nosaka interaktīvo azartspēļu un interaktīvo izložu spēlētāju reģistrācijas un identitātes pārbaudes kārtību, kā arī minimālās prasības, kas jāievēro, lai novērstu no interaktīvajām azartspēlēm atkarīgo spēlētāju tālāku dalību azartspēlēs.

2. Interaktīvo azartspēļu un interaktīvo izložu spēlētāju reģistra (turpmāk arī – spēlētāju reģistrs) mērķis ir noteikt spēlētāju identitāti, nepieļaut nepilngadīgu personu dalību interaktīvajās azartspēlēs vai interaktīvajās izlozēs, novērst no interaktīvajām azartspēlēm atkarīgo spēlētāju tālāku dalību azartspēlēs, nodrošinot Azartspēļu un izložu likuma mērķi.

3. Interaktīvo azartspēļu spēlētāju reģistra pārzinis ir interaktīvās azartspēles organizētājs. Interaktīvo izložu spēlētāju reģistra pārzinis ir interaktīvās izlozes organizētājs.

4. Interaktīvās azartspēles organizētājs izveido un uztur interaktīvo azartspēļu spēlētāju reģistru un reģistrē tajā spēlētājus, ievērojot normatīvajos aktos noteiktās personas datu aizsardzības prasības. Interaktīvās izlozes organizētājs izveido un uztur interaktīvo izložu spēlētāju reģistru un reģistrē tajā spēlētājus, ievērojot normatīvajos aktos noteiktās personas datu aizsardzības prasības.

5. Spēlētājam ir tiesības pieprasīt, nosūtot attiecīgu paziņojumu interaktīvās azartspēles organizētājam, lai tam tiktu liegta iespēja spēlēt attiecīgā interaktīvās azartspēles organizētāja organizētās interaktīvās azartspēles un par to tiktu veikta atzīme šo noteikumu [4.punktā](https://likumi.lv/ta/id/146024-interaktivo-azartspelu-speletaju-registracijas-un-identitates-parbaudes-kartiba#p3) minētajā attiecīgā organizētāja izveidotajā un uzturētajā interaktīvo azartspēļu spēlētāju reģistrā.

6. Interaktīvās azartspēles organizētājs nodrošina, ka, sākot ar šo noteikumu [5.punktā](https://likumi.lv/ta/id/146024-interaktivo-azartspelu-speletaju-registracijas-un-identitates-parbaudes-kartiba#p3) minētā paziņojuma saņemšanas dienu, interaktīvo azartspēļu spēlētāju reģistrā tiek veikta atzīme un spēlētājam tiek liegta iespēja spēlēt interaktīvās azartspēles. Persona, kura iesniegusi paziņojumu, rakstiski var to atsaukt ne ātrāk kā pēc 12 mēnešiem.

7. Lai reģistrētos interaktīvajai izlozei vai interaktīvajai azartspēlei, izņemot veiksmes spēli pa tālruni,spēlētājs par sevi sniedz šādu informāciju:

7.1. vārds, uzvārds, personas kods un dzimšanas datums;

7.2. konta numurs, no kura tiks iemaksāta naudas summa likmju izdarīšanai interaktīvajā azartspēlē vai dalībai interaktīvajā izlozē.

8. Triju darbdienu laikā interaktīvās azartspēles un interaktīvās izlozes organizētājs, izmantojot pieejamos personas identifikācijas līdzekļus, pārbauda viņa identitāti un vecumu. Papildus minētajam interaktīvās azartspēles organizētājs minētajā laikā pārliecinās, vai spēlētājs nav pieprasījis, lai tam tiktu liegta iespēja spēlēt attiecīgā interaktīvās azartspēles organizētāja organizētās interaktīvās azartspēles.

9. Pēc šo noteikumu [8.punktā](https://likumi.lv/ta/id/146024-interaktivo-azartspelu-speletaju-registracijas-un-identitates-parbaudes-kartiba#p6) minētās pārbaudes veikšanas interaktīvās azartspēles un interaktīvās izlozes organizētājs paziņo spēlētājam par viņa reģistrāciju spēlētāju reģistrā vai reģistrācijas atteikumu.

10. Pēc šo noteikumu [9.punktā](https://likumi.lv/ta/id/146024-interaktivo-azartspelu-speletaju-registracijas-un-identitates-parbaudes-kartiba#p6) minētās spēlētāja reģistrācijas spēlētāju reģistrā interaktīvās azartspēles organizētājs liek spēlētājam izvēlēties vienu no maksimālās likmes interaktīvajā azartspēlē noteikšanas metodēm:

10.1. spēlētājs nosaka maksimālo likmi, kuru viņš turpmāk drīkst izdarīt vienā spēlē;

10.2. spēlētājs nosaka maksimālo kopējo likmju summu, ko viņš turpmāk drīkst izdarīt 24 stundu laikā.

11. Pēc tam, kad spēlētājs izvēlējies maksimālo likmi atbilstoši vienai no šo noteikumu 10.punktā minētajām maksimālās likmes noteikšanas metodēm, viņš pieslēdzas interaktīvajai azartspēlei, norādot savu individuālo lietotāja vārdu, kuru spēlētājam piešķīris interaktīvās azartspēles organizētājs, un paroli.

12. Pēc tam, kad interaktīvās izlozes organizētājs ir paziņojis spēlētājam par viņa reģistrāciju spēlētāju reģistrā, viņš pieslēdzas interaktīvajai izlozei, norādot savu individuālo lietotāja vārdu, kuru spēlētājam piešķīris interaktīvās izlozes organizētājs, un paroli.

13. Ja spēlētājs nosūta interaktīvās azartspēles organizētājam paziņojumu par šo noteikumu 10.punktā minētās maksimālās likmes ierobežojumu palielināšanu, interaktīvās azartspēles organizētājs to palielina septītajā dienā pēc attiecīgā paziņojuma nosūtīšanas.

14. Interaktīvās azartspēles – veiksmes spēles pa tālruni organizētājs nodrošinot spēlētāju uzskaiti,  izveido un uztur:

14.1. datu bāzi, kurā norāda spēlētāju skaitu, kuri piedalās veiksmes spēlē pa tālruni;

14.2. interaktīvo azartspēļu spēlētāju reģistru, kurā reģistrē tikai laimējušos spēlētājus, norādot vārdu, uzvārdu, personas kodu un dzimšanas datumu.

15. Šo noteikumu [14.punktā](https://m.likumi.lv/doc.php?id=146024#p14) minēto informāciju par katru veiksmes spēles pa tālruni izspēli tās organizētājs glabā piecus gadus.

16. Interaktīvās azartspēles un interaktīvās izlozes organizētājs informāciju par visām spēlētāja spēles kontā iemaksātajām un no tā izmaksātajām summām vai citiem darījumiem glabā sistēmas auditpierakstos.

17. Šo noteikumu 7. un 16.punktā minēto informāciju interaktīvās azartspēles un interaktīvās izlozes organizētājs glabā piecus gadus pēc pēdējām izmaiņām spēlētāja spēles kontā.

18. Spēlētājam ir tiesības pieprasīt, nosūtot attiecīgu paziņojumu interaktīvās azartspēles organizētājam vai interaktīvās izlozes organizētājam, lai to izslēdz no šo noteikumu [4.punkt](https://likumi.lv/ta/id/146024-interaktivo-azartspelu-speletaju-registracijas-un-identitates-parbaudes-kartiba#p3)ā minētā attiecīgā organizētāja izveidotā un uzturētā spēlētāju reģistra.

19. Sākot ar šo noteikumu [1](https://likumi.lv/ta/id/146024-interaktivo-azartspelu-speletaju-registracijas-un-identitates-parbaudes-kartiba#p3)8.punktā minētā paziņojuma saņemšanas dienu, interaktīvās azartspēles organizētājs vai interaktīvās izlozes organizētājs izslēdz spēlētāju no spēlētāju reģistra, saglabājot vēsturisko informāciju piecus gadus pēc pēdējām izmaiņām spēlētāja spēles kontā.

20. Šo noteikumu 18. un 19.punktu nepiemēro spēlētājam, kuram no šo noteikumu 5.punktā noteikto tiesību izmantošanas (paziņojuma nosūtīšanas diena) nav pagājuši vairāk kā 12 mēneši.

21. Informāciju, kuru azartspēles vai izlozes organizētājs ieguvis, izpildot Ministru kabineta 2006.gada 17.oktobra noteikumu Nr.854 “Interaktīvo azartspēļu spēlētāju reģistrācijas un identitātes pārbaudes kārtība” prasības, glabā minētajos noteikumos noteikto laika posmu.

22. Atzīt par spēku zaudējušiem Ministru kabineta 2006.gada 17.oktobra noteikumus Nr.854 “Interaktīvo azartspēļu spēlētāju reģistrācijas un identitātes pārbaudes kārtība” (Latvijas Vēstnesis, 2006, 167.nr.).

Ministru prezidents Māris Kučinskis

Finanšu ministre Dana Reizniece-Ozola